Trude Raad

Trude Raad (født 27. april 1990 på Breim i Gloppen kommune) er en norsk friidrettsutøver innen kastøvelsene sleggekast, diskoskast og kulestøt. Hun er også norsk rekordholder i vektløfting. 

Raad holder en rekke bestenoteringer for aldersbestemte årsklasser i sleggekast, samt, per 15. juli 2011, norsk juniorrekordholder i for klassen under 23 år med 63,43 meter. I 2009 ble hun dobbeltvinner i Deaflympics, med seire i både diskos og slegge. Raad representerer Gloppen Friidrettslag, og Tambarskjelvar IL.

 Bakgrunn 
Raad er oppvokst i idrettskommunen Gloppen. Hun er for tiden elev ved Firda vidaregåande skule på Sandane. Raad er hørselshemmet, og ble i 2007 tildelt Bente Grønlis Minnestipend for sine bragder i kastringene.

 Idrettskarriere 
Raad deltok i ungdoms-VM i Marrakech, Marokko i 2005, men kom ikke videre fra kvalifiseringen i hverken slegge eller diskos. I 2007 var hun igjen med i ungdoms-VM. Nå i Ostrava i Slovakia, og hun fikk denne gangen 11.-plass i slegge og 12.-plass i diskos. 

 2008 - Årets idrettskvinne 
Kastsesongen 2008 staret Raad med ny norsk rekord for junior 19 under et stevne på Byrkjelo med 57,97 meter. Hun slo Mona Holms rekord fra 2002 med 50 cm. Denne rekorden ble forbedret under Ungdomsmesterskapet på Prestfoss, i Sigdal, da hun fikk stevnets bestemannspris for sitt resultat på 60,47 meter. Hennes første kast over 60 meter. Raad vant også tre sølvmedaljer under senior-NM, i både slegge og diskos, som i 2007, men nå også i kulestøt.

I desember ble Raad kåret til årets idrettskvinne (WIDEX Sportsman and Sportswoman of the Year) av International Committee of Sports for the Deaf, i konkurranse med alle døve idrettsutøvere i alle idretter i verden. Tildelingen baserte seg på Raads to titler under VM for døve i Izmir, Tyrkia i august. Hun innehar også verdensrekorden for junior og den europeiske seniorrekorden i diskos. I tillegg blir hun omtalt som «den stolte innehaver av sleggerekorden på verdenskategorien (verdensrekord)».

 2009 - Vinner av Deaflympics 
11. september 2009 vant Raad diskoskast under Deaflympics i Taipei. Hun vant med ny mesterskapsrekord på 47,29 meter, en knapp meter foran Larisa Voroneckaja fra Litauen (46,43). Dagen etter vant hun ny tittel, nå i favorittgrenen sleggekast. Hennes resultat ble også nå mesterskapsrekord, og 60,27 meter holdt til seier med over fem meter.

 2011 - Finale i U-23 EM 
Etter et 2010 med småskalder og skuffende resultater kom nye idrettslige oppturer i 2011. 14. juli sette Raad ny norsk rekord under kvalifiseringsrundene i U-23 EM i Ostrava, Tsjekkia. Hun slettet da Mona Holms 6 års gamle rekord. I finalen fulgte hun opp med 62,73 og fikk tiendeplass i mesterskapet.NRK (15. juli 2011): Til EM-finalen etter rekordkast, hentet 22. juli 2011sportresult.com (EAA), resultatliste: Hammer Women Final , hentet 22. juli 2011

 Medaljer i norske mesterskap 
 20px|Friidrett FriidrettPlassering Øvelse ÅrGull  Slegge  2013, 2014, 2018Sølv  Kule  2008, 2009Sølv  Diskos  2007, 2008, 2009, 2011Sølv  Slegge  2007, 2008, 2009, 2010, 2011, 2012, 2015, 2017Bronse  Diskos  2012, 2013Bronse  Slegge  2006, 2016 20px|Vektløfting VektløftingPlassering KlasseÅrGull  + 75 kg  2010Gull  5-kamp  2011Gull  Lag  2011Sølv  75 kg  2011, 2012Sølv  Lag  2012

 Raads norske alderbestemte bestenoteringer 
ØvelseAlderResultatVektResultatVektÅrNotatSlegge13 år36,06 m4 kg2003Bestenoteringen slettet i 2010Slegge14 år 50,05 m3 kg44,73 m4 kg2004Begge bestenoteringene slettet i 2010Diskos15 år 50,32 m0,75 kg2005Slegge16 år54,20 m4 kg2006Slegge17 år55,44 m4 kg2007Slegge18 år57,97 m4 kg2008

 Raads norske rekorder 
AlderResultatVektDatoÅrStedJunior 1957,97 m4 kg15. mai2008 Byrkjelo, Junior 1960,47 m4 kg29. august2008 Prestfoss, Junior 1962,52 m4 kg23. juli2009 Novi Sad, Rekord slettet 5. juli 2011 av Marte Rygg ÅrdalJunior 2263,43 m4 kg14. juli2011Ostrava, 

 Personlige rekorder 
Dette er en liste over Raads personbeste i slegge, diskos og kulestøt, med plassering blant Norges beste gjennom alle tider per 11. august 2010 (under ranking).

ØvelseResultatDatoÅrStedRankingSlegge63,43 m14. juli 2011Ostrava, 2Diskos49,87 m8. august2010Askøy, 10Kule13,29 m23. august2008Byrkjelo, 35 

 Vektløfting 
75-kilosklassenØvelseTidDatoÅrStedRykk68 kg26. desember2009Naustdal, Støt84 kg26. desember2009Naustdal, Sammenlagt152 kg26. desember2009Naustdal, 
Raads personlige rekorder i vektløfting står alle som norske rekorder per mars 2010.

 Se også 
 Liste over kjente elever ved Firda videregående skole

 Referanser 

 Eksterne lenker 



Kategori:Friidrettsutøvere for Gloppen FIL
Kategori:Norske sleggekastere
Kategori:Norske diskoskastere
Kategori:Norske kulestøtere
Kategori:Norske vektløftere
Kategori:Norgesmestere i friidrett
Kategori:Døve idrettsutøvere
Kategori:Personer fra Gloppen kommune
Kategori:Norgesmestere i vektløfting
Kategori:Alumni fra Firda videregående skole